উমর খালিদ, শারজিল ইমামদের জামিনের আবেদন ফের খারিজ

ওয়েবডেস্ক- ইউএপিএ (UPA Act) মামলায় দিল্লি (Delhi) দাঙ্গায় অভিযুক্ত উমর খালিদ (Umar Khalid) , শারজিল ইমাম (Sharjeel Imam) সহ আরও সাতজনের জামিনের আবেদন খারিজ হাইকোর্টে (Delhi High Court)।

দিল্লি দাঙ্গায় বৃহত্তর চক্রান্তের অভিযোগে এই অভিযুক্তদের জামিনের আবেদন খারিজ বিচারপতির নবীন চাওলা এবং বিচারপতি শালিন্দার কাউরের ডিভিশন বেঞ্চে। নিম্ন আদালতে একই আবেদন খারিজ হওয়ায় অভিযুক্তদের হাইকোর্টে মামলা।

বিতর্কিত হোয়াটসঅ্যাপ গ্রুপে যুক্ত থাকার কারণে, কোন মেসেজ না করা সত্ত্বেও কাউকে অপরাধী বলা যায় না। অভিযুক্তের হেফাজত থেকে অর্থ বা এমন কোন কিছু উদ্ধার হয়নি যা দিয়ে বলা যায় তিনি চক্রান্তে অভিযুক্ত ছিলেন। সওয়াল উমর খালিদের।

তুমি যদি দেশের বিরুদ্ধে সক্রিয় হও, তাহলে যতক্ষণ না মুক্তি বা সাজা পাচ্ছ, ততক্ষণ কারান্তরালে থাকাই শ্রেয়। নির্দিষ্ট একটি দিনে দাঙ্গা শুরু করে, অগ্নিসংযোগ করে বিশ্বে দেশের ভাবমূর্তিকে কলঙ্কিত করতে অভিযুক্তরা সক্রিয় হয়েছিল। আবেদন খারিজ করার দাবিতে সওয়াল সলিসিটর জেনারেল তুষার মেহতার (Solicitor General Tushar Mehta) ।

এই মামলা ওঠে বিচারপতি নবীন চাওলা ও শৈলন্দর কাউরের বেঞ্চে মামলা উঠেছিল। জামিনের আবেদন জানিয়েছিলেন উমর খালিদ, শারজিল ইমাম, মোহাম্মদ সেলিম খান, শিফা উর রহমান, আতহার খান, মিরান হায়দার, আবদুল খালিদ সাইফি, গুলফিশা ফাতিমা এবং শাদাব আহমেদ। দীর্ঘ শুনানির পর ৯ জুলাই রায় স্থগিত রেখেছিল আদালত। মঙ্গলবার দুই বিচারপতির বেঞ্চ জানায় জামিনের সমস্ত আবেদন খারিজ করে দেয়।

এর আগে আরও এক অভিযুক্ত তসলিম আহমেদের জামিনও খারিজ করেছিল হাইকোর্টের অন্য একটি বেঞ্চ।

প্রসঙ্গত, এই ঘটনার সূত্রপাত ২০২০ সালের ফেব্রয়ারিতে। সেইসময় উত্তর-পূর্ব দিল্লিতে নাগরিকত্ব সংশোধনী আইন বা সিএএ (CAA) ঘিরে উত্তেজনা ভয়াবহ দাঙ্গার রূপ নেয়। এই ঘটনায় ৫০-এর বেশি মানুষ প্রাণ হারান, আহত হন ৭০০’ র বেশি। এই ঘটনায় দিল্লি পুলিশের দাবি দাঙ্গার পিছনে বড় ষড়যন্ত্র ছিল। আর সেই ষড়যন্ত্রের মূল চক্রী ছিল উমর খালিদ, শরজিল ইমাম এবং তাঁদের সঙ্গীরা। তাঁদের বিরুদ্ধে মামলা হয়েছে ইউএপিএ অ্যাক্টে মামলা হয়।

আরও পড়ুন- মোদি ও RSS-কে নিয়ে ব্যাঙ্গচিত্র! শিল্পীকে আগাম জামিন সুপ্রিম কোর্টের

২০২০ সালের সেপ্টেম্বর থেকে কারাগারের অন্তরালে উমর খালিদ। গত ডিসেম্বর মাসে পরিবারের এক বিয়েতে যোগ দিতে সাতদিনের অন্তর্বর্তীকালীন জামিন পেয়েছিলেন তিনি। শরজিল ইমামের জামিন আবেদনও আইনি জটে আটকে ২০২২ সাল থেকে। এদিন জামিন খারিজ হওয়ায় আইনজীবীরা খুব শীঘ্রই তারা সুপ্রিম কোর্টের দ্বারস্থ হবেন।

দেখুন আরও খবর-